Marie-Denise Villers

**Marie-Denise Villers**, "Nisa Lemoine" edo "Nissa Villers" bezala ezaguna, sortzez **Marie-Denise Lemoine** (Paris, 1774 - ibidem 1821eko abenduaren 19a) frantziar margolaria zen.

Erretratugile gisa ilustratu zen, estilo neoklasikoan.

## Biografia 
Marie-Denise Villers artista-familia batean jaio zen. Charles Lemoine eta Marie-Anne Rousselleren alaba, bere familiarekin bizi zen Parisko 1. barruti zaharrean, Saint-Honoré-Traversière kalean, Palais-Royaletik gertu. Marie-Victoire Lemoine eta Marie-Élisabeth Gabiou ahizpak ere erretratugile ezagunak dira, baita bere lehengusina Jeanne-Élisabeth Chaudet ere. Bere gaztaroaz ezer gutxi dakigu, baina litekeena da bere ahizpa Marie-Victoire eta bere lehengusina Jeanne-Élisabeth 20 urte beteta hasi izana margolaritzan.

1794an, arkitektura ikaslearekin ezkondu zen. Hiru lan erakutsi zituen VII. Urteko Azokan (1799), Anne-Louis Girodet de Roussy-Triosonen ikasle gisa. François Gerard baroiaren eta Jacques-Louis Daviden tailerretan ere ibiltzen zen. 1799ko Saloian aurkeztu zituen lanen artean, *Portrait d’une femme peintre* dago. Lan horregatik, 1.500 liberako kemen-saria eman zioten. Arte historialari batzuek autorretratutzat jo izan dute. 

1801eko Saloian, *Étude d’une jeune femme assise à la fenêtre* lana erakutsi zuen, eta, ondoren, 1802an, genero-margolan bat, *Un enfant dans son berceau, entraîné par les eaux de l’inondation du mois de Nivôse an X*. Bere azken lan ezaguna *Angulemako* *dukesaren* *erretratu* bat da, 1814an erakutsia.

## Hil ondorenean 
Artista hori, batez ere erretratu neoklasikoengatik ezaguna, ahanzturan erori zen orduan, hil zen arte. XIX. mendearen amaieran "berraurkitu" zuten.

Bere lanak Anne-Louis Girodetek eginak zirela esan izan da askotan, baita Jacques-Louis Davidek eginak ere. 1801eko *Jeune femme dessinant* lana (New Yorkeko Metropolitan Museum of Art), Davidek egina zela esan zen, eta, 1996 arte, ez zitzaion egiletza esleitu. Artearen historialari batzuek iradoki zuten oihal hori autorretratua zela, edo Constance-Marie Charpentierrek margotua, baina, orain, Metropolitan Museum of Art-ek *Marie Joséphine Charlotte du Val* ''d'Ognes*-en erretratutzat jotzen du.

2021eko udaberrian, Parisko Luxenburgo museoan aurkeztutako *Portrait présumé de Madame Sostras laçant son chausson* lana aukeratu zuten "Peintres femmes, 1780-1830" erakusketaren kartelerako.

## Obrak 
* *La Peinture*, 1799
* *Une bacchante endormie*, 1799
* *Étude d’une jeune femme assise sur une fenêtre*, 1800-1801
* *Jeune Femme dessinant*, aussi titré *Portrait de Charlotte du Val d'Ognes*, 1801, New York, Metropolitan Museum of Art (attribution)
* *Une étude de femme d’après nature*, ou *Portrait présumé de Madame Soustras*, 1802, Paris, musée du Louvre.
* *Étude d’une femme à sa toilette*
* *Un enfant dans son berceau, entrainé par les eaux de l’inondation du mois de Nivôse an X*, 1802
* *Portrait de la duchesse d’Angoulême*, Salon de 1814 (hors livret)
* *Jeune Fille au chien* (attribution) 

Fitxategi:A_Young_Woman_Seated_by_a_Window.jpg|link=Fichier:A_Young_Woman_Seated_by_a_Window.jpg|*Étude d'une jeune femme assise à la fenêtre*, 1801eko Saloian aurkeztutako pintura, kolekzio pribatua.
Fitxategi:Villers_Young_Woman_Drawing.jpg|link=Fichier:Villers_Young_Woman_Drawing.jpg|*Jeune femme dessinant* ou *Marie Joséphine Charlotte du Val d'Ognes* (1801), New York, Metropolitan Museum of Art.
Fitxategi:Marie-Denise_Villers_-_Un_enfant_dans_son_berceau,_entrainé_par_les_eaux_de_l’inondation_du_mois_de_nivose_an_X_(Arkhangelskoe).jpg|link=Fichier:Marie-Denise_Villers_-_Un_enfant_dans_son_berceau,_entrainé_par_les_eaux_de_l’inondation_du_mois_de_nivose_an_X_(Arkhangelskoe).jpg|*Un enfant dans son berceau, entraîné par les eaux de l'inondation du mois de nivôse an X* (1810), Mosku, Arkhangelskoïe.1802ko Saloian aurkeztutako koadroaren erreplika murriztua.
Fitxategi:Une-tude-de-femme-d-apr-s-nature-portrait-de-madame-soustras.jpg|link=Fichier:Une-tude-de-femme-d-apr-s-nature-portrait-de-madame-soustras.jpg|*Une étude de femme d’après nature* ou *Portrait présumé de Madame Soustras laçant son chausson'' (1802), Paris, musée du Louvre.

## Erreferentziak 
## Bibliografia 
* Carole Blumenfeld, Je déclare vivre de mon art : Dans l’atelier des sœurs Lemoine et Chaudet (catalogue d'exposition), Editions Gourcuff Gradenigo, 2023, 184 p. (ISBN 978-2-35340-387-5)  — Catalogue de l'exposition consacrée aux sœurs Lemoine (Marie-Victoire Lemoine, Marie-Élisabeth Gabiou, Marie-Catherine Lemoine et Marie-Denise Villers) ainsi que leur cousine Jeanne-Élisabeth Chaudet à Grasse au musée Jean-Honoré Fragonard (collection Hélène et Jean-François Costa), du 10 juin au 8 octobre 2023
*  Linda Nochlin, « Mme Villers », in : Ann Sutherland Harris et Linda Nochlin, *Women artists 1550-1950*, [catalogue d'exposition], Los Angeles County Museum of art, New York, A. A. Knopf, 1976, pp. 206-207.
* .
* .
*  « Villers, Marie-Denise », in : *Allgemeines Lexikon der Bildenden Künstler von der Antike bis zur Gegenwart*, vol. 34 (« Urliens–Vzal »), Leipzig, 1940, .

## Kanpo estekak 
*  "Apropiazioa", Goizalde Landabaso, 2025eko urriaren 14ko Berria